 Wasiirka Arrimaha Dibadda Somaliland Dr Sacad Cali Shire, oo u waramay Wargeyska Geeska Afrika ayaa sidoo kale ka hadlay Dimuqraadiyada, Ictiraaf raadinta iyo qodobadii ka soo baxay Shirkii Ceel-afweyn, waxaanu ugu horeyn uu yidhi Itoobiya iyo Ereteriya oo kale, inaguna ma odhan karno Ereteriya ayeynu la soconaa , mana odhan karno Caalamku ha jabiyo cuna qabataynta hubka ee saaran, beri baa la heshiin karayaa, adigaana gooni u baxaaya,inagu Somaliland ahaan nabad kasta oo ku soo korodha geeska weynu soo dhaweeynaynaa, Somaliland waxay u taagan tahay nabad iyo horumar, dagaal, qas xumaan iyo colada midna uma taagnin, cidii ay wax dhex maraana, waxaanu jece lahay in si nabadgalyo leh oo walaaltinimo leh waxooda ku dhamaystaan, mawqifkeenuna waxa weeye inaynu Wadamada aynu jaarka nahay iyo kuwa kale ee Caalamkaba inaynu si fiican ula macaamilno, wixii horumar ah ee ku soo kordha madnaqadana weynu soo dhaweeynaynaa. 